text: En blaue Mülltüt parat jemaat
  Zo nem Drache un ich fleje durch de Naach
  Zupp zupp zupp die Zunge sin scharf
  Un ich weiss noch nit wat ich all darf
  Dä Rhing dä quietsch dä bruch jet Öl
  Un die Fisch hann Doosch he en däm Jewöhl
  Dä decke Pitter hät ne Stunt hä es schlau
  Kumm mer jonn noh Kölle un singe Helau
  Leverkusen Meerbusen hängen em Rään
  Loss mich jetz erus he söns hann ich dich noch jään
  Ich föhl mich wie ne Wolf un ich rüche wie e Schoof
  Wor et wirklich besser wie et noch Maikäfer joov
  Sprich mich nit ahn un looss mich nit allein
  Söns kruffe ich heim op alle fünf Bein
  Saddel ding Ent un maach kein Schau
  Kumm mer jonn noh Kölle un singe Helau
  Ich sinn nix hüre nix un saach och nix mieh
  Ävver saach däm Ein sing dreckelije Laach deit wieh
  Zinseszins usem Finster rus
  Mieh jelääv wie jeklääv jo su sieht et us
  Zojeschnürte Kniesbüggel en dr Soot
  Driess em op dr Hoot dat deit däm Büggel joot
  Vun dr Loreley bes zum Nettetal
  Duudesonndaach un Neujohr normal
  Jaja su es dat un wenn et nit anders weed
  Dann blieht et noch lang esu wie et sich jehööt
  Ohne Musik es quasi alles lau
  Kumm mer jonn noh Kölle un singe Helau
  Bengel quengel dengel drei Promill
  Dat widder kei Minsch met mir danze will
  Schöne Maid hast du heute Zeit
  Ne du echt ich bin noch nicht so weit
  Jeden Daach zum Fröhstöck Mousse au Schokelad
  Draach mich fott ich ben malad
  Jössesmarianänä wat ene Schuss
  Dä Schuss dä blös dich us em Sarg erus
  Ne Henna Fuss met ner Ledderjack
  Un die Ledderjack ja die es jet spack
  Steinbock Fischfunz Frosch un Stier
  Vum letzte Pesete e Souvenir
  Et Jesuskind en ener Muscheldell
  Un e Funkemarieche op ener jröne Jazell
  Kumm mer fleje heim Kind mir es flau
  Kumm mer jonn noh Kölle un singe Helau